5. ทรัพย์สินที่ใช้ในการประกอบธุรกิจ

ณ วันที่ 31 ธันวาคม 2554 ทรัพย์สินที่ใช้ในการประกอบธุรกิจของบริษัทฯ ประกอบด้วย
ที่ดินพร้อมสิ่งปลูกสร้างเพื่อขายในโครงการต่างๆ รวม 19 โครงการ
และที่ดินรอการพัฒนาในอนาคตและทรัพย์สินอื่น ๆ รวมมูลค่าตามบัญชี รวมทั้งสิ้น 2,216.7 ล้านบาท
โดยมีรายละเอียดดังต่อไปนี้

5.1) ทรัพย์สินที่ใช้ในการประกอบธุรกิจ

1). ตารางแสดงโครงการ เค.ซี. ที่อยู่ระหว่างการดำเนินการ ณ 31/12/2554

[]

หมายเหตุ :

*, ** โครงการใหม่ 2 โครงการในปี 2554

*1. โครงการ เค.ซี. บิสทาวน์ มีพื้นที่โครงการประมาณ 14 ไร่ เป็นบ้านแบบทาวน์เฮ้าส์ จำนวน
257 หน่วย มูลค่าโครงการ 618 ล้านบาท เฉลี่ยหน่วยละ 1.70 ล้านบาท กรรมสิทธิ์ที่ดินเป็นของ
บริษัท เค.ซี.พร็อพเพอร์ตี้ จำกัด (มหาชน) ที่ดินมีภาระผูกพันกับสถาบันการเงิน
ความคืบหน้าของโครงการอยู่ระหว่างการพัฒนาถมที่ดิน ยังไม่มีการขาย

** 2. โครงการ เค.ซี.เนเชอรัลซิตี้ รามคำแหง (เฟส 2) มีพื้นที่โครงการประมาณ 20 ไร่
เป็นบ้านแบบทาวน์เฮ้าส์ จำนวน 347 หน่วย มูลค่าโครงการ 896 ล้านบาท ราคาเฉลี่ยต่อหน่วย
1.95 ล้านบาท กรรมสิทธิ์ที่ดินเป็นของ บริษัท รวมชัยเรียลเอสเตท จำกัด ซึ่งร่วมลงทุนกับบริษัท
เค.ซี.พร็อพเพอร์ตี้ จำกัด (มหาชน) ที่ดินมีภาระผูกพันกับสถาบันการเงิน
ความคืบหน้าของโครงการอยู่ระหว่างการพัฒนาถมที่ดิน ยังไม่มีการขาย

2). สัญญาร่วมทุน

ก่อนที่บริษัทฯ จะเข้าจดทะเบียนในตลาดหลักทรัพย์แห่งประเทศไทย บริษัทฯ
ได้ดำเนินธุรกิจพัฒนาอสังหาริมทรัพย์อยู่ก่อนแล้ว และมีโครงการอยู่ในมือเป็นจำนวนมาก
เพื่อไม่ให้เกิดความสับสน และเป็นการแข่งขันระหว่างบริษัทฯ ที่จดทะเบียนในตลาดหลักทรัพย์
กับกลุ่มบริษัทที่ดำเนินการอยู่เดิม จึงจำเป็นต้องนำธุรกรรมเข้ามาอยู่ภายใต้บริษัท
เค.ซี.พร็อพเพอร์ตี้ จำกัด (มหาชน) ซึงเป็นนโยบายของตลาดหลักทรัพย์ฯ
เหตุผลที่ต้องทำสัญญาร่วมทุนมีดังนี้

1.  บางโครงการได้รับใบอนุญาตจัดสรรในนามบริษัทที่เกี่ยวข้องแล้ว
    และใบอนุญาตไม่สามารถโอนต่อให้บริษัท เค.ซี.พร็อพเพอร์ตี้ จำกัด (มหาชน) ได้

2.  บางโครงการได้ดำเนินการพัฒนาไปแล้วบางส่วน หากโอนขายโครงการส่วนที่เหลือให้บริษัท
    เค.ซี.พร็อพเพอร์ตี้ จำกัด (มหาชน) จะทำให้ต้องเสียค่าธรรมเนียมโอนกรรมสิทธิ์ในที่ดิน
    และต้องขออนุญาตจัดสรรใหม่ ซึ่งจะทำให้เสียทั้งเวลา ค่าภาษี
    และค่าธรรมเนียมในการโอนกรรมสิทธิ์ ต้นทุนประกอบการก็จะสูงขึ้น

3.  บางโครงการมีที่ดินแปลงใหญ่มาก หากต้องโอนขายให้บริษัท เค.ซี.พร็อพเพอร์ตี้ จำกัด
    (มหาชน) นอกจากจะเสียภาษี และค่าธรรมเนียมการโอนแล้ว ยังเป็นภาระให้บริษัท
    เค.ซี.พร็อพเพอร์ตี้ จำกัด (มหาชน) ที่ต้องจัดหาวงเงินสินเชื่อจากสถาบันการเงิน
    เพื่อมาซื้อที่ดินดังกล่าว การร่วมทุนในลักษณะนี้จึงเป็นการเกื้อหนุนที่ดี
    และสามารถพัฒนาโครงการได้ต่อเนื่อง

  บริษัทฯ ได้เข้าทำสัญญาร่วมทุนกับบริษัทที่เกี่ยวข้องกัน เพื่อพัฒนาโครงการอสังหาริมทรัพย์ 7 แห่ง
  มีกำหนด

ระยะเวลา 5 ปี ตามรายละเอียดดังต่อไปนี้

[]

ตามสัญญาร่วมทุนดังกล่าว ได้กำหนดให้บริษัทที่เกี่ยวข้องเป็นผู้จัดหาที่ดินให้กับโครงการ ส่วนบริษัทฯ
เป็นผู้ดำเนินการพัฒนาและบริหารโครงการอสังหาริมทรัพย์ และเมื่อสัญญาร่วมทุนสิ้นสุดลง บริษัท ฯ
จะต้องรับซื้อที่ดินที่เหลือของโครงการทั้งหมด

เนื่องจากผลการดำเนินงานไม่เป็นไปตามคาดหมาย ซึ่งต่ำกว่าประมาณการที่ได้ตั้งไว้
บริษัทที่เกี่ยวข้องเข้าใจภาวการณ์เป็นอย่างดี และในช่วงสิ้นสุดสัญญาครั้งแรก โครงการต่างๆ
ก็ได้ขายไปเกินครึ่งของโครงการ
จึงยินดีที่จะขยายระยะเวลาของสัญญาร่วมทุนดังกล่าวออกไปดังต่อไปนี้

[]

การต่อสัญญาร่วมทุนดังกล่าวจึงไม่เป็นภาระให้กับบริษัทแต่อย่างใด

3). สัญญาเช่าพื้นที่เพื่อโฆษณา และสัญญาบริการ

เนื่องจากบริษัทฯ ได้ใช้อาคารของบริษัทที่เกี่ยวข้องเป็นสำนักงาน
และในบริเวณโดยรอบอาคารมีที่ตั้งป้ายโฆษณาขนาดใหญ่ ซึ่งบริษัทฯ
ได้ใช้ประโยชน์ในการโฆษณาโครงการของบริษัทฯ หากไม่มีป้ายโฆษณานี้ บริษัทฯ
ก็จำเป็นต้องลงทุนก่อสร้างเอง หรือไปเช่าป้ายจากบริเวณอื่นเช่นกัน
อัตราค่าเช่าอาคารรวมป้ายโฆษณาจัดว่าอยู่ในเกณฑ์ต่ำกว่าราคาตลาด และบริษัทฯ
ไม่ต้องลงทุนสร้างอาคารสำนักงานของตนเอง

4). ที่ดินรอการพัฒนามูลค่ารวมประมาณ 248.89 ล้านบาท

  ------- ----------------------------------- ------------- -------------
  ลำดับ    รายละเอียด                           เนื้อที่          มูลค่า

  1.      ถ.นิมิตรใหม่ เขตคลองสามวา              70-0-9.3      223.47

  2.      ปทุมธานี เขตบึงคำพร้อย                  10-0-62       25.42

          รวม                                 80-0-71.3     248.89
  ------- ----------------------------------- ------------- -------------

5). ที่ดินพร้อมสิ่งปลูกสร้างของบริษัทย่อย ได้แก่ โมเดอร์น สตรีท มูลค่าตามบัญชี สิ้นสุดวันที่ 31
ธันวาคม 2554 เป็นจำนวน 11.29 ล้านบาท

+------+-------------------------------------+------------+-----------+
| ลำดับ | รายละเอียดทรัพย์สิน                     | เนื้อที่       | มูลค่า      |
+------+-------------------------------------+------------+-----------+
| 1    | สาธารณูปโภคส่วนกลาง บางพลี-ตำหรุ        | 27 – 1 -   | 11.29     |
|      |                                     | 19.9       |           |
|      | แพรกษา สมุทรปราการ                   |            |           |
+------+-------------------------------------+------------+-----------+
| 2    | ที่ดินรอการพัฒนาอื่นๆ บางพลี-ตำหรุ          | 11 – 3 -23 | -         |
|      |                                     |            |           |
|      | แพรกษา สมุทรปราการ                   |            |           |
+------+-------------------------------------+------------+-----------+
|      | รวม                                 | 39-0-42.9  | 11.29     |
+------+-------------------------------------+------------+-----------+

5.2). ทรัพย์สินหลักที่ใช้ในการดำเนินงานอื่นๆ

รายละเอียดทรัพย์สินหลักที่ใช้ในการดำเนินงานอื่นๆ ณ วันที่ 31 ธันวาคม 2554 มีดังต่อไปนี้

ทรัพย์สินหลักที่ใช้ในการดำเนินงาน

5.3 ) นโยบายเงินลงทุนในบริษัทย่อยและบริษัทร่วม

ณ วันที่ 31 ธันวาคม 2554 บริษัทฯ มีบริษัทย่อยหนึ่งแห่ง ได้แก่ บริษัท โมเดอร์น สตรีท จำกัด
มีทุนจดทะเบียน 1 ล้านบาท โดยบริษัทฯ มีอัตราส่วนในการถือหุ้นร้อยละ 100 และมีกรรมการ 4
คนดังต่อไปนี้

1.  นางสาวเพียงใจ แซ่โง้ว

2.  นางสาวอรรินฐ์ ศรีพงศ์สมิต

3.  นางสาวพรรณนอม พงษ์แสงคำ

4.  นางธัญรัศมิ์ เศรษฐสิริวุฒิ

  บริษัทย่อยมีวัตถุประสงค์ประกอบธุรกิจอสังหาริมทรัพย์เช่นกัน บริษัทฯ
  มีนโยบายที่จะใช้บริษัทย่อยในการถือ

ครองที่ดินบางส่วนในกรณีที่ที่ดินที่จะซื้อมีพื้นที่มากเกินความต้องการในขณะนั้น
แต่อาจใช้เป็นโครงการขยายในอนาคตได้
เป็นการเพิ่มความคล่องตัวให้กับธุรกิจพัฒนาอสังหาริมทรัพย์ของบริษัทฯ